《送余侍讲致仕南归》
明代·周叙

儒林尽拜渥恩新，勇退如公复几人。丹凤楼前初解组，白鸥江上漫垂纶。

香山会好谁同社，彭泽风高自卜邻。愧我有亲违省问，南归无计接芳尘。

作者简介：（1392—1452）江西吉水人，字公叙，一作功叙，号石溪。永乐十六年进士。授编修，官至侍读学士，署南京翰林院侍读学士。居禁近二十余年，多所论列，负气节，笃行谊。诏独修辽、金、元三史，力疾诠次不少辍。欲修宋史，不克就而卒。有《石溪文集》。